# **Elnökségi ülés összefoglalója**

**2024. november 6.**

1. **Jelölőbizottság nevében Hideg János beszámolója a tisztségújító kérdőív eredményéről.**

A kérdőív válaszai, fontossági sorrendben tükrözik, hogy a tagság milyen változtatásokat tart szükségesnek.

* szponzorok elérése
* kedvezményes játéklehetőség biztosítása
* érdekképviselet az MGSZ-en belül
* minél több saját verseny
* nemzeközi kapcsolatok szervezése
* EU-s pályázatok felfedezése
* golfhoz kapcsolódó programok
* egyéb: golfozók létszámának bővítése, klubokkal jó kapcsolat, női tagok képviselete
1. **A Felügyelő Bizottság elnökeként Urbán László ismertette a Bizottság munkatervét és szerepvállalását a döntéshozatalokban**
2. **A tagság tájékoztatása az Elnökségi üléseken történtekről, rövid összefoglaló publikálása**
* Ülések összefoglalása

Kivonatos jegyzőkönyv készül minden ülésről, amelyet a honlapon publikálunk, így bárki nyomon követheti a folyamatokat, döntéseket.

* Határozatok közzététele

Az ülésen elfogadott határozatokat is nyilvánossá tesszük.

**Határozat: Egyhangú**

1. **Kommunikáció és megjelenések fejlesztése**
* Jelenlegi saját platformjaink ( Facebook, honlap)
* Platformok ahol megjelenünk: Caddie, Hungarian Golf, MGSZ

Feladat:

* heti és havi hírlevelek és tartalmak megjelenítése saját és külső csatornákon
* vizuális megjelenés megújítása
* hírlevél lista kibővítése
* golfot népszerűsítő tartalmak
* meglévő közösség és új tagok hatékonyabb elérése
* arculati megújulás ami jobban képviseli a senior közösséget.

Felelősök: Bihari Gyöngyvér, Kovács Anita

**Határozat: Egyhangú**

1. **ESGA felkérés**

Horváth Béla beszámolt az ESGA felkérésről. 2027-ben Magyarország is lehetőséget kaphatna a Masters Európa bajnokság megrendezésére. 23 országból 6-6 versenyző.

**Határozat: Az elnökség egyhangú döntést hozott arról, hogy Horváth Béla képviselje Magyarország rendezési szándékát az ESGA felé.**

1. **Partnerklubokkal való együttműködés**

A klubokkal való munka szorosabbá fűzését és a kölcsönös előnyökön alapuló együttműködés tovább fejlesztését tervezzük.

1. **Szponzorok**

A kölcsönösség jegyében kidolgozunk egy szponzori szolgáltatás csomagot, amiben részletezzük, hogy mi mit tudunk nyújtani a támogatóinknak, ezzel egy magasabb szintre emelve együttműködésünket.

1. **Válogatott kapitányi kinevezések**

Szenior női kapitány – Batta Krisztina

Szenior kapitány – Hideg János és Szalay Attila

Szuper szenior kapitány – Dietrich Tamás és Gratzl Ferenc

Masters kapitány - Mányi István

A válogatott tagoknak az MSGT biztosítja a pólót és anevezési díjat, továbbá önköltségi áron az öltönyt, nőknél a ruhát.

1. **Senior női közösség**

Fontosnak tartjuk, hogy a női tagok bevonásával és érdeklődésének figyelembevételével növeljük a közösség összetartását. Rendszeres események szervezését és támogatását javasoltuk.

Felelősök: Bihari Gyömgyvér, Kovács Anita

**Határozat: Egyhangú**

1. **Válogatott versenyek 2025-ben**

Horváth Béla főtitkár vállalja az általános adminisztrációs feladatokat az EB nevezésében, de a kapitányok intézik a tagokkal a személyes kérdéseket, feladatokat.

EB időpontok:
**Senior:** 2025. június 23.28. Sevilla

**Super Senior:** 2025. július Dánia

1. **Versenysorozatok 2025-ben**

Feladat megosztás:

* Matchplay bajnokság versenykiírás: Takács János
* Sorozatversenyek kiírása: Törőcsik Attila
* Téli edzőtábor Cipruson (Korineum) a Midam-mal: Törőcsik Attila